טלי אמיתי-טביב

טלי (רויטל) אמיתי-טַבִּיב (נולדה ב-11 באוגוסט 1953) היא צלמת אמנית ישראלית. ילידת קבוצת כנרת. אוטודידקטית. את מצלמתה הראשונה קיבלה במתנה מסבה (ד״ר שטפן איקלהיימר, מייסד חברת ׳איקאפרם׳, מחלוצות תעשיית התרופות בארץ) בגיל 11. בשל דיסלקסיה לא הושלמה מעולם השכלתה הפורמלית (9 שנות לימוד בלבד) וצילום הוא עיסוקה העיקרי. לאמנות נחשפה מילדות. דודה מצד אביה הוא הסופר מרדכי טביב ובןֿ דודתה גם הוא מצד אביה, הוא הצייר אבשלום עוקשי. במשך שנים רבות עבדה במעבדות צילום והתמחתה בהדפסות אמנותיות. הקריירה האמנותית שלה החלה רק ב-1999 בתערוכת יחיד שהוצגה בגלריה לימבוס בתל אביב. מאז הציגה ב-11 תערוכות יחיד, בישראל ומחוצה לה ובעוד תערוכות קבוצתיות רבות. בעבודתה עוסקת אמיתי טביב בעיקר בחמרים היסטוריים. כמו למשל בסדרה ׳תחנות תרבות׳ המורכבת משלוש סדרות משנה: ספריות, מוזיאונים ואולמות קונצרטים. כל אחת מהסדרות צולמה במקומות בהם התפתחה במהלך ההיסטוריה תופעה תרבותית שהפכה אותם לסמלי תרבות ידועים (ספריות - אוקספורד, מוזיאונים - פירנצה, אולמות קונצרטים - וינה). בשנת 2009 הוזמנה אמיתי-טביב לתעד את מוזיאון נסים דה קמונדו בפריז. התיעוד הפך לפרויקט בעל אמירה אישית על נוכחותם של הנעדרים והוצג במוזיאון לאמנות והיסטוריה יהודית בפריז, כמו גם במוזיאון חיפה לאמנות בתערוכה ׳חיי מדף׳. הסדרה ׳קירות ורוח׳ שנוצרה בין השנים 2006–2009 מתבוננת ב-103 חדרי עבודה של סופרים ומשוררים ישראלים. מחווה ל-100 שנים של ספרות ושירה עברית. בין השנים 2003–2009 צילמה במצלמת לומו (אנ'), יומן מצולם בו היא מנהלת דיאלוג עם תחנות נוסטלגיות של ילדותה. חלקים של הפרויקט הוצגו בתערוכות קבוצתיות רבות כמו גם בשתי תערוכות יחיד. אמיתי-טביב עובדת עדיין בטכניקת הצילום בפילם ומדפיסה את צילומיה בעצמה – בחדר חושך. לאחרונה החלה לצלם במצלמה דיגיטלית ולעבד את התצלומים לכדי אלבומים פיקטיביים המתארים תקופות היסטוריות דרך סיפורן האישי של דמויות אמיתיות (טרודל, מקרה שנלר). התערוכה 'ספריות' בגלריה האוניברסיטאית מתוך הסדרה 'ספריות' מתוך הסדרה 'קמונדו' מתוך הסדרה 'מוזיאונים' חדרו של חיים נחמן ביאליק מתוך הסדרה 'קירות ורוח' חדרו של חיים באר מתוך הסדרה 'קירות ורוח' מתוך הסדרה 'אולמות קונצרטים' התערוכה ׳טרודל׳ בגלריה אוליביה וולטמן בפריז מתוך הסדרה 'לומו – יומן מצולם' מתוך הסדרה ׳טרודל׳ מתוך הסדרה 'אלבום שנלר' ספריות סמדר שפי, הארץ: "תערוכת התצלומים של טלי אמיתי-טביב, "ספריות", היא פנינה של יופי נדיר, המנותקת לחלוטין מהשיח האמנותי העכשווי. הצילום בה ישיר, נפעם ומפעים, ללא אירוניה וללא אמירה חתרנית." על ספרה רונית מטלון, "על קירות, שולחן, דרדר ורוח", מתוך ההקדמה לספר: "מרחבי העבודה של כותבים, כפי שמראים תצלומיה המרתקים של טלי אמיתי-טביב, הם מרחבים מדברים. דברניים אפילו. הם לא מפסיקים להעיד על עצמם, כך נדמה, לשאת את הצהרותיהם הסותרות אל מול עין המצלמה הדמיונית." 1999 - ׳בדרך הגדולה׳, גלריה לימבוס, תל אביב. (אוצֵר: תמיר להב-רדלמסר) 2000 - ׳מעברים׳, קמרה אובסקורה, תל אביב. (אוצרת: הדס מאור) 2001 - ׳ספריות׳, הגלריה האוניברסיטאית לאמנות ע"ש גניה שרייבר, תל אביב. (אוצרת: הדס מאור, אוצר אחראי: פרופ׳ מרדכי עומר) 2004 - ׳מוזיאונים׳, גלריה דביר, תל אביב. (אוצר: דביר אינטרטור) 2005 - ׳לומו – יומן מצולם׳, תיאטרון מינארד, גנט, בלגיה. 2008 - ׳תחנות תרבות׳ גלריה אוליביה וולטמן, פריז. 2009 - ׳ביום של לילה – דיאלוג עם אבשלום עוקשי׳, בית קנר, ראשון לציון. (אוצרת: אפי גן) 2009 - ׳קמונדו׳, גלריה אוליביה וולטמן, פריז. 2001 – ׳לומו תל אביב׳, גלריה אוליביה וולטמן, פריז. 2011 - ׳קירות ורוח׳ - מוזיאון תל אביב לאמנות. (אוצר: יגאל שם-טוב) 2014 - ׳טרודל׳ - גלריה אוליביה וולטמן, פריז. תל אביב פוטו, תל אביב, יריד סקופ, ניו-יורק. 2018 - ״אמא׳לה, אני כל כך אוהבת אותך את כל כך לבנה״ הגלריה לצילום SBY תל אביב. 2019 - 'לגלות את אמריקה״, גלריה אוליביה וולטמן, פריז. 1999 – Critical Landscape, המרכז לתרבות עכשווית, ברצלונה. (אוצרות: פרופ׳ יעל מוריה וסיגל ברניר) 2002 – Project Europart, Palexpo, ז'נבה 2003 - ׳Contemporary Israeli Photography – 3 generations’, מילאנו. (אוצר: פרופ׳ מרדכי עומר) 2004 – תערוכת אוסף ז׳אק וגניה אוחנה, מוזיאון תל אביב לאמנות. 2004 - ׳הדף היומי׳, בית יד לבנים, רמת השרון. (אוצרת: מיכל שטרית) 2005 - ׳צלמים ישראלים מצלמים את עצמם׳, הגלריה האוניברסיטאית לאמנות ע"ש גניה שרייבר תל אביב. (אוצר: פרופ׳ מרדכי עומר) 2006 - ׳מעבר לאושר׳, מוזיאון אורי ורמי נחושתן, אשדות יעקב. (אוצר: חגי שגב) 2006 - ׳מצבים משתנים׳, בית בנמל, תל אביב (אוצרת: הדס מאור) 2006 – ׳אור מטאפיזי בצילום הישראלי׳ מוזיאון בת-ים לאמנות. (אוצר: סורין הלר) 2009 - ‘Camondo Splendor’, המוזיאון לאמנות ולהיסטוריה של היהדות, פריז 2010 – ׳הדפקט כאפקט׳, הגלריה האוניברסיטאית ע״ש גניה שרייבר. (אוצרת: ענת גורל) 2010 - ׳חיי מדף׳ מוזיאון חיפה לאמנות, (אוצרת תמי כץ-פרימן) 2016 - 'מקרה שנלר' - בית האמנים בירושלים. אוצרת: תמר מנור-פרידמן. מוזיאון תל אביב לאמנות הגלריה האוניברסיטאית, תל אביב אוספים פרטיים קירות ורוח – 103 חדרי עבודה של סופרים ומשוררים ישראלים, עורך: תמיר להב-רדלמסר, הוצאת עם עובד, 2011. טלי אמיתי טביב באתר מרכז המידע לאמנות ישראלית טלי אמיתי טביב באתר saatchiart ביוגרפיה באתר גלריה אוליביה וולטמן בפריז טלי אמיתי טביב (אורכב 24.01.2016 בארכיון Wayback Machine) באתר גלריה וולטמן אורטגה במיאמי ביוגרפיה באתר קרן התרבות אמריקה-ישראל טלי אמיתי-טביב באתר גלריה טרייבס קטלוג תמונות באתר artsy.net קטלוג תמונות באתר artwanted.com על התערוכה "ספריות" באתר של האוצרת הדס מאור סמדר שפי, '"ספריות" - טלי אמיתי-טביב', בעיתון הארץ, 23 בדצמבר 2001 סרטון על התערוכה "קירות ורוח", סרטון באתר יוטיוב על התערוכה "קירות ורוח" באתר עכבר העיר הספר "קירות ורוח" באתר הוצאת עם עובד "חדר משלהם", באתר סלונה, 16 בפברואר 2011 יעקב בר-און, "הריהוט של הספרות", במוסף שבת של מקור ראשון, 25 בפברואר 2011 על התערוכה "מוזיאונים"(הקישור אינו פעיל) באתר גלריה דביר טלי אמיתי-טביב, דף שער בספרייה הלאומית